CELEX: 32021D1081
Language: hu
Date: 2021-06-28 00:00:00
Title: A Bizottság (EU) 2021/1081 határozata (2021. június 28.) az (EU, Euratom) 2018/1046 európai parlamenti és tanácsi rendelet 143. cikkében említett testület eljárási szabályzatáról szóló (EU) 2018/1220 határozat módosításáról

2021.7.2.   
               
               
                  HU
               
               
                  Az Európai Unió Hivatalos Lapja
               
               
                  L 234/99
               
            
         A BIZOTTSÁG (EU) 2021/1081 HATÁROZATA
         (2021. június 28.)
         az (EU, Euratom) 2018/1046 európai parlamenti és tanácsi rendelet 143. cikkében említett testület eljárási szabályzatáról szóló (EU) 2018/1220 határozat módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Unió általános költségvetésére alkalmazandó pénzügyi szabályokról, az 1296/2013/EU, az 1301/2013/EU, az 1303/2013/EU, az 1304/2013/EU, az 1309/2013/EU, az 1316/2013/EU, a 223/2014/EU és a 283/2014/EU rendelet és az 541/2014/EU határozat módosításáról, valamint a 966/2012/EU, Euratom rendelet hatályon kívül helyezéséről szóló, 2018. július 18-i (EU, Euratom) 2018/1046 európai parlamenti és tanácsi rendeletre (1) és különösen annak 143. cikke (4) bekezdésére,
         mivel:
         
                     (1)
                  
                  
                     Az (EU) 2018/1220 bizottsági határozat (2) megállapítja az (EU, Euratom) 2018/1046 rendelet 143. cikkében említett testület eljárási szabályzatát.
                  
               
                     (2)
                  
                  
                     A Bizottság 2021. június 1-jét határozta meg akként a dátumként, amelytől kezdődően az Európai Ügyészség ellátja az (EU) 2017/1939 tanácsi rendelet (3) értelmében rá háruló nyomozati és vádhatósági feladatokat (4). Ezért helyénvaló meghatározni a testület és az Ügyészség közötti szoros együttműködés gyakorlati szabályait, figyelembe véve az Európai Bizottság és az Ügyészség által az említett rendelet 103. cikkének (1) bekezdésében említett megállapodásban meghatározott együttműködési szabályokat.
                  
               
                     (3)
                  
                  
                     A testület működésének folyamatossága és ezáltal az Unió pénzügyi érdekeinek tartós védelme érdekében helyénvaló előírni, hogy a testület elnöke mindaddig, amíg utódlásáról ténylegesen gondoskodnak, de legalább a hivatali idő lejártát követő első hónapokban továbbra is gyakorolja megbízatását.
                  
               
                     (4)
                  
                  
                     A testület Európai Bizottságot képviselő tagjainak helyetteseire vonatkozóan a besorolási csoport vagy besorolási fokozat tekintetében előírt minimumfeltételeket helyénvaló összehangolni az illetékes, engedélyezésre jogosult tisztviselőket képviselő tagokra vonatkozó minimumfeltételekkel. E célból az említett minimumfeltételeket az egységvezető vagy azzal egyenértékű besorolási csoport szintjén kell meghatározni.
                  
               
                     (5)
                  
                  
                     Ennek a határozatnak az Európai Unió Hivatalos Lapjában való kihirdetését követő napon hatályba kell lépnie, hogy az (UE, Euratom) 2018/1046 rendelet 143. cikkében említett testület megkezdhesse működését.
                  
               
                     (6)
                  
                  
                     Az (EU) 2018/1220 határozatot ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Az (EU) 2018/1220 határozat a következőképpen módosul:
            
                        1.
                     
                     
                        A 2. cikk (1) bekezdésének a helyébe a következő szöveg lép:
                        
                           „(1)   Az (EU, Euratom) 2018/1046 rendelet 143. cikkének (3) bekezdésével összhangban a testület elnökét szándéknyilatkozati felhívást követően a Bizottság nevezi ki öt évre, megbízatása nem újítható meg. Megbízatása a kinevezési határozatban megjelölt napon kezdődik. Ezt a határozatot a Hivatalos Lap C sorozatában ki kell hirdetni.
                           Hivatali idejének végén, amennyiben a testület működése ezt szükségessé teszi, az elnök hivatalban marad mindaddig, amíg utódlásáról nem gondoskodnak. Ez az időtartam nem haladhatja meg a hat hónapot.”
                        
                     
                  
                        2.
                     
                     
                        Az 5. cikk (1) bekezdésének a helyébe a következő szöveg lép:
                        
                           „(1)   Az (EU, Euratom) 2018/1046 rendelet 143. cikke (2) bekezdésének b) pontja szerint a Bizottságot a testületben két állandó tag képviseli, ezek egyike a Költségvetési Főigazgatóság központi pénzügyi szolgálatának igazgatója. Az ő helyettesének a költségvetésért felelős főigazgató jelöl ki egy, legalább egységvezetői vagy azzal egyenértékű besorolási csoportba tartozó tisztviselőt.
                           A Bizottságot képviselő második állandó tagot a költségvetésért felelős főigazgató személyében nevezi ki a legalább AD14 besorolási fokozatú bizottsági tisztviselők közül. Az ő helyettesének a költségvetésért felelős főigazgató jelöl ki egy, legalább egységvezetői vagy azzal egyenértékű besorolási csoportba tartozó tisztviselőt.”
                        
                     
                  
                        3.
                     
                     
                        A 6. cikk (3) és (4) bekezdésének helyébe a következő szöveg lép:
                        
                           „(3)   Olyan ügyek esetében, amelyeknél a megkereső hatóság kérelme főként az OLAF által továbbított információkon alapul, a testület ülésein az OLAF képviselője is jelen van, és részt vesz a szóbeli és az írásbeli eljárásokban. E képviselő az elnök kérésére benyújtja észrevételeit.
                           Olyan ügyek esetében, amelyeknél a megkereső hatóság kérelme egészben vagy részben az Európai Ügyészség által továbbított információkon alapul, az Európai Ügyészség általi információtovábbítás és az Európai Ügyészség megfigyelőként való részvétele megfelel az (EU) 2017/1939 tanácsi rendelet 103. cikkének (1) bekezdésében említett megállapodás rendelkezéseinek.
                        
                        
                           (4)   Az OLAF képviselőjét egyéb ügyekben az elnök felkérheti információk vagy vélemény benyújtására. Az Európai Ügyészséget szintén felkérheti az elnök információk vagy vélemény benyújtására, az (EU) 2017/1939 tanácsi rendelet 103. cikkének (1) bekezdésében említett megállapodás rendelkezéseivel összhangban.”
                        
                     
                  
                        4.
                     
                     
                        A határozat a következő cikkel egészül ki:
                        
                           „9a. cikk
                           Együttműködés az Európai Ügyészséggel
                           Az Európai Ügyészséggel való együttműködésre vonatkozó gyakorlati szabályokat az (EU) 2017/1939 tanácsi rendelet 103. cikkének (1) bekezdésében említett megállapodás rögzíti.”
                        
                     
                  
                        5.
                     
                     
                        A 10. cikk (4) bekezdésének a helyébe a következő szöveg lép:
                        
                           „(4)   Az ajánlás iránti kérelem az (EU, Euratom) 2018/1046 rendelet 142. cikkének (3) bekezdésében említett összes információt tartalmazza. Tartalmazza továbbá az említett rendelet 136. cikkében említett egyéb releváns információkat, amelyek adott esetben az OLAF jelentéseit és az Európai Ügyészség által továbbított információkat is magukban foglalják, hogy meg lehessen hozni a szükséges intézkedéseket az Unió pénzügyi érdekeinek védelmében. A kérelem magában foglal egy megfelelően kitöltött adatlapot is.”
                        
                     
                  
                        6.
                     
                     
                        A 26. cikk helyébe a következő szöveg lép:
                        
                           „26. cikk
                           A véleményről és az ajánlásról szóló értesítés
                           A testület a véleményről haladéktalanul értesíti a megkereső hatóságot, az illetékes, engedélyezésre jogosult tisztviselőt és a megfigyelőket. Abban az esetben, ha az Európai Ügyészség felkérést kap megfigyelőként, az (EU) 2017/1939 tanácsi rendelet 103. cikkének (1) bekezdésében említett megállapodás rendelkezéseit kell alkalmazni.”
                        
                     
                  
         
            2. cikk
            Hatálybalépés és kihirdetés
            Ez a határozat az Európai Unió Hivatalos Lapjában való kihirdetését követő napon lép hatályba.
         
         
            Kelt Brüsszelben, 2021. június 28-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 298., 2012.10.26., 1. o.
         
         
            (2)  A Bizottság (EU) 2018/1220 határozata (2018. szeptember 6.) az (EU, Euratom) 2018/1046 európai parlamenti és tanácsi rendelet 143. cikkében említett testület eljárási szabályzatáról (HL L 226., 2018.9.7., 7. o.).
         
            (3)  A Tanács (EU) 2017/1939 rendelete (2017. október 12.) az Európai Ügyészség létrehozására vonatkozó megerősített együttműködés bevezetéséről (HL L 283., 2017.10.30., 1. o.).
         
            (4)  A Bizottság (EU) 2021/856 végrehajtási határozata (2021. május 25.) az Európai Ügyészség nyomozati és vádhatósági feladatai ellátásának kezdőnapja megállapításáról (HL L 188., 2021.5.28., 100. o.).